Eesti Keskerakonna Noortekogu

Keskerakonna Noortekogu (Kesknoored) on Eesti Keskerakonna noorteorganisatsioon. Põhikirja kohaselt organisatsioon on tsentristliku sotsiaalliberaalse maailmavaatega kuni 30-aastaste noorte vabatahtlik poliitiline ühendus, kes osaleb läbi oma liikmete igakülgse eneseharimise, noorte koostöö ning avatud ühiskondliku dialoogi demokraatliku Eesti Vabariigi ja Euroopa Liidu arendamisel.

Noortekogu missiooniks on kaasata noori kui täisväärtuslike kaasarääkijaid nii praeguste kui ka tulevaste poliitiliste otsuste juures. Keskerakonna Noortekogu ühendab tsentristliku maailmavaate alla ennekõike liberaalse ja sotsiaaldemokraatliku suunaga noored ning teeb tööd poliitilise kultuuri taseme tõstmise nimel. Juhindume oma ideoloogias ja tegudes demokraatliku õigusriigi põhimõttest, et riik on inimese, mitte inimene riigi jaoks.

Eesti Keskerakonna Noortekogu üheks prioriteediks on rahvusvahelise aktiivsuse saavutamine, mille läbi oleks võimalik viia tsentrismi nii Euroopasse, kui maailma. Vähemtähtis ei ole noortekogu esindamine ja Eesti tutvustamine tuues sealset kogemust Eestisse ja panustades ka ise rahvusvahelisse noortepoliitikasse. Alates 2003. aastast on Keskerakonna Noortekogu Euroopa Noorte Liberaalide katusorganisatsiooni LYMEC liige. Alates 2004. aastast on Keskerakonna Noortekogu ka ülemaailmse noorte liberaalide katusorganisatsiooni IFLRY täisliige.

Ajalugu 
Kolm aastat pärast Keskerakonna asutamist, 9. aprillil 1994, loodi erakonna noortekogu Recte (ladina keeles "otse, sirgelt"). Hiljem muudeti nimi Keskerakonna Noortekoguks.

Esimehed
Elvar Laurik (1994–1995)
Mihkel Liivo (1995–1996)
Marek Antoniak (1996–1997)
Katrin Põld (1996–1997)
Mikk Lõhmus (1996–1997)
Jüri Jakobson (1997–1998)
Sven Mikser (1998–2000)
Lauri Laasi (2000–2002)
Ramon Loik (2002–2003)
Tarmo Lausing (2003–2005)
Henri Kaselo (2005–2007)
Siret Kotka (2007–2009)
Tiit Terik (2009–2010)
Raivo Tammus (2010–2011)
Jaanus Riibe (2011–2013)
Tõnis Mölder (2013–2015)
Urmo Saareoja (2015–2016)
Alina Tubli (2016–2017)
Karine Oganesjan (2017–2018)
Jaan Männik (2018–2019)
Kea Kohv (2019–2020)
Kristi Rüütel (2020–2022)
Valentina Bortnovski (2022–...)

Noortekogu klubid 
Vastavalt põhikirjale moodustatakse noortekogu klubi maakondade, valdade, külade, linnade, linnaosade või asumite alusel. Klubi tegevust juhivad ja korraldavad klubi üldkoosolek ja selle poolt valitud juhatus ning klubi esimees. Klubi üldkoosolek ja klubi juhatuse koosolekud protokollitakse. Üldkoosolek koguneb vähemalt korra aastas.

Klubid 

 Mustamäe
 Haabersti
 Nõmme
 Kesklinn
 Kristiine
 Lasnamäe
 Pirita
 Põhja-Tallinn
 Viimsi
 Maardu
 Tartumaa
 Viljandi
 Valgamaa
 Kohtla-Järve

Keskerakonna Noortekogu poliitikas 
Keskerakonna Noortekogu liikmetest (sh endistest) kasvasid tuntud eesti poliitikud:

 Jüri Ratas – Riigikogu esimees, endine peaminister
 Kadri Simson – Eurovolinik
 Siret Kotka – Riigikogu liige
 Pavel Kuusik – Maardu volikogu liige
 Jaanus Riibe – Kristiine linnaosa vanem
 Natalja Gromovaja – Kristiine linnaosa vanema asetäitja
 Julianna Jurtšenko – Lasnamäe linnaosa vanem
 Vladimir Svet – Tallinna abilinnapea, endine Lasnamäe linnaosavanem                                                                                           
 Karine Oganesjan – Linnapea büroo juht                                                                           
 Mihhail Korb – Riigikogu liige                                                                                                     
 Urmo Saareoja – Tallinna linnavolikogu liige  
 Tanel Kiik – Tallinna abilinnapea, endine sotsiaalminister
 Tiit Terik – Tallinna Linnavolikogu aseesimees, endine kultuuriminister
 Tõnis Mölder – Riigikogu liige, endine keskkonnaminister                                                                               
 Alina Ader – endine Pirita linnaosa vanem                                                                    
 Aleksandra Pavlova – endine Pirita linnaosa vanema asetäitja                                        
 Jaan Männik – endine Tallinna linnavolikogu liige                                                                 
 Juri Danilov – endine Tallinna linnavolikogu liige

EKNA
Noortekogu raames tegutses Eesti Keskerakonna Noortekogu Akadeemiline Ühendus (EKNA), mis asutati 12. aprillil 2003. Selles oli üle 300 üliõpilasest kesknoore.

Viited

Välislingid
Kesknoorte koduleht
Kesknoorte Instagram
Kesknoorte Facebook
Kesknoorte TikTok

Eesti Keskerakond
Eesti erakondade noorteorganisatsioonid